CELEX: 32004R1274
Language: sl
Date: 2004-07-12 00:00:00
Title: Uredba Komisije (ES) št. 1274/2004 z dne 12. julija 2004 o prehodnih ukrepih za prodajo največje dovoljene količine 25000 ton pšenice in 10000 ton koruze iz državnih varnostnih zalog Slovaške

13.7.2004   
            
            
               SL
            
            
               Uradni list Evropske unije
            
            
               L 241/5
            
         
      UREDBA KOMISIJE (ES) št. 1274/2004
   z dne 12. julija 2004
   o prehodnih ukrepih za prodajo največje dovoljene količine 25 000 ton pšenice in 10 000 ton koruze iz državnih varnostnih zalog Slovaške
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
   ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in še zlasti njegovega prvega odstavka člena 41,
   ob upoštevanju naslednjega:
   
               (1)
            
            
               Slovaške oblasti so v skladu s členom 6 Uredbe Komisije (ES) št. 1972/2003 z dne 10. novembra 2003 o prehodnih ukrepih, ki jih je zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (1) potrebno sprejeti v zvezi s trgovino s kmetijskimi proizvodi, obvestile Komisijo, da nameravajo prodati največ 25 000 ton pšenice in 10 000 ton koruze iz državnih varnostnih zalog kot del postopka rotacije.
            
         
               (2)
            
            
               Prodaja tako velikih količin pšenice in koruze utegne motiti skupni trg na področju žit. Zato bi morali biti uvedeni prehodni ukrepi, ki bi določali pogoje, podobne tistim iz Uredbe Komisije (EGS) št. 2131/93 z dne 28. julija 1993, ki je določala postopek in pogoje za prodajo žitaric, po katerem so ravnale intervencijske agencije (2), da bi zagotovile enakopravno obravnavanje podjetij in spoštovanje pogojev trga.
            
         
               (3)
            
            
               Ker bi vsako dejanje v smeri ponovne vzpostavitve zalog lahko zmotilo skupni trg, je potrebno uvesti postopek, ki bo Komisiji omogočal, da odobri ukrepe za ponovno vzpostavitev zalog.
            
         
               (4)
            
            
               Ukrepi, ki jih ureja ta Uredba, so v skladu z mnenjem Upravnega odbora za žita –
            
         SPREJELA NASLEDNJO UREDBO:
   Člen 1
   Ta uredba določa prehodna pravila za prodajo največ 25 000 ton pšenice in 10 000 ton koruze iz državnih varnostnih zalog, ki so jih slovaške oblasti imele 1. maja 2004, in vsakršna nadaljnja dejanja za ponovno vzpostavitev zalog.
   Člen 2
   Agencija, ki je odgovorna za upravljanje s slovaškimi varnostnimi zalogami in katero podrobneje ureja Priloga k tej uredbi, bo prodala količino iz člena 1 na skupnem trgu na podlagi ponudbe, in sicer do 31. avgusta 2004.
   Za namene te uredbe prodaja na podlagi ponudbe pomeni ponudbo z vabljenjem k ponudbi in dodelitvi posla subjektu, ki ponudi najbolj ugodno ceno in hkrati ustreza pogojem, ki jih določa ta uredba.
   Člen 3
   Agencija iz prvega odstavka člena 2 bo objavila razpis za oddajo ponudb najmanj tri dni pred zadnjim dnem prvega obdobja za oddajo ponudb.
   Razpis bo še zlasti določal naslednje:
   
               (a)
            
            
               rok za vložitev ponudb za vsak delni postopek oddaje ponudb in naslov za vložitev ponudb;
            
         
               (b)
            
            
               najmanjše količine, ki jih ponudbe lahko obsegajo;
            
         
               (c)
            
            
               varščino, ki jo je potrebno vložiti, in pogoje, pod katerimi se le-to vrne;
            
         
               (d)
            
            
               glavne fizične in tehnične značilnosti različnih lotov;
            
         
               (e)
            
            
               kraj skladiščenja in ime ter naslov skladiščnika;
            
         
               (f)
            
            
               plačilne pogoje.
            
         Zadnji dan za oddajo ponudb za prvi delni postopek oddaje ponudb je peti delovni dan po objavi te uredbe v Uradnem listu Evropske unije.
   Člen 4
   Uspešni ponudniki morajo določiti ceno, ki bo najmanj enakovredna ceni za enako kvaliteto in ustrezno količino na trgu, kjer se blago skladišči, ali na najbližjem trgu ob upoštevanju prevoznih stroškov. Cena ne sme biti nižja od 108,76 EUR za tono.
   Člen 5
   Agencija iz prvega odstavka člena 2 bo uvedla vse potrebne ukrepe, da se bo zainteresiranim strankam še pred oddajo njihovih ponudb omogočilo ocenjevanje kvalitete žitaric, namenjenih za prodajo.
   Člen 6
   Agencija iz prvega odstavka člena 2 bo o izidu njihovega sodelovanja v postopku oddaje ponudb nemudoma obvestila vse, ki so oddali ponudbe. Agencija bo uspešnim ponudnikom v roku treh delovnih dni od omenjenega obvestila s priporočenim pismom ali pisnim telekomunikacijskim sredstvom posredovala izjavo o dodelitvi naročila.
   Člen 7
   Agencija iz prvega odstavka člena 2 bo najkasneje do torka v tednu, ki sledi zadnjemu dnevu za oddajo ponudb, obvestila Komisijo o količini in povprečnih cenah različnih prodanih lotov.
   Člen 8
   Ukrepe za ponovno vzpostavitev zalog pšenice in koruze iz te uredbe mora pred njihovo izvedbo odobriti Komisija, zato da se zagotovi nemoteno delovanje skupnega trga na področju žitaric.
   Člen 9
   Ta uredba začne veljati naslednji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. julija 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 293, 11.11.2003, str. 3. Uredba, nazadnje spremenjena z Uredbo (ES) št. 735/2004 (UL L 114, 21.4.2004, str. 13).
   
      (2)  UL L 191, 31.7.1993, str. 76. Uredba, nazadnje spremenjena z Uredbo (ES) št. 777/2004 (UL L 123, 27.4.2004, str. 50).
   
      PRILOGA
      Agencija, odgovorna za upravljanje s slovaškimi varnostnimi zalogami iz člena 2:
      
                  Uprava za dr avne blagovne rezerve Republike Slovaške
               
            
                  Prazska 29, 81263 Bratislava
               
            
                  Tel. (421) 2 57 278 287
               
            
                  Faks (421) 2 57 278 306.